Lapangan Terbang Antarabangsa Sao Tome

Lapangan Terbang Antarabangsa São Tomé (Portugis: Aeroporto Internacional de São Tomé) (IATA: TMS, ICAO: FPST) ialah sebuah lapangan terbang antarabangsa yang terletak di Pulau São Tomé, kira-kira 5 kilometer (3 bt) dari bandar São Tomé. Ia merupakan lapangan terbang utama yang melayani São Tomé dan Príncipe. Kemudahan Lapangan terbang ini terletak pada ketinggian 33 kaki (10 m) atas paras laut min. Ia mempunyai satu landasan terbang berlabel 11/29 dengan permukaan asfalt berukuran 2,220 kali 45 meter (7,283 ka × 148 ka). Sejarah Semasa perang pemisahan Nigeria (Perang Saudara Nigeria) dari 1967 hingga 1970, lapangan terbang ini berfungsi sebagai pangkalan utama operasi pengangkutan udara Biafra. Pengangkutan udara itu merupakan usaha bantuan kemanusiaan antarabangsa yang terbesar pada masa itu. Ia mengangkut makanan dan ubat-ubatan ke timur Nigeria. Dianggarkan operasi ini telah menyelamatkan lebih sejuta nyawa. Syarikat penerbangan dan destinasi Statistik Kejadian dan kemalangan Pada 22 November 1962, pesawat Douglas C-54D-10-DC bernombor 7502 milik Tentera Udara Portugal terhempas sejurus selepas berlepas menuju Lapangan Terbang Portela, Lisbon, Portugal. Seramai 22 daripada 37 orang di dalam pesawat terbunuh. Pada 15 Mei 1979: Sebuah pesawat Lockheed L-100-20 Hercules, pendaftaran D2-FAF, milik TAAG Angola Airlines terhempas semasa mendarat di Lapangan Terbang Antarabangsa São Tomé. Tiada kematian dilaporkan. Pada 29 Julai 2017, pesawat Antonov An-74TK100 UR-CKC milik CAVOK Air terhempas semasa berlepas dan rosak teruk. Dilaporkan berlakunya hentaman burung. Pesawat itu melepasi hujung landasan ketika cuba membatalkan lepas landas. Rujukan Pautan luar Kategori berkaitan São Tomé International Airport di Wikimedia Commons Cuaca terkini untuk FPST di NOAA/NWS Sejarah kemalangan untuk TMS di Rangkaian Keselamatan Penerbangan Templat:Água Grande